Fire mænd fra Brønderslevområdet, der er sigtet for at have haft samleje eller anden kønslig omgang end samleje med en 10-årig pige fra Brønderslev, skal forblive varetægtsfængslet frem til 22. december. Det slog landsretten fast i dag. Alle fire nægtede sig i fredags skyldige i anklagerne, og kærede derfor byrettens kendelse om varetægtsfængsling til landsretten. På grund af sagens omfang kom landsrettens beslutning om stadfæstelsen først i dag. Blandt de fire sigtede er den 10-årige piges papoldefar på 78 år, som i forvejen har en betinget dom for seksulle overgreb på to mindreårige piger. Disse overgreb fandt sted i 1991, men den 78-årige blev først dømt i 2007. Tre af de fire sigtede mænd er i famile med den 10-årige pige.

Referat:
Landsretten stadfæstede onsdag middag varetægtsfængslingen af de fire sigtede i den nye Brønderslevsag.